जागरण संवाददाता, अल्मोड़ा : पुलिस प्रशासन की तरफ से लगातार जाम के झाम से निपटने के लिए नीतियां बनाई जा रही हैं। वहीं धारानौला में यातायात पुलिस की अनदेखी के चलते आए दिन जाम की स्थिति बन रही है। मंगलवार को भी दोपहर 12 बजे से एक बजे तक जाम लगा रहा। इस दौरान चार पहिया वाहनों की लंबी कतार बेतरतीब तरीके से सड़क के दोनों तरफ लग गई। मौके पर यातायात पुलिस का एक भी सिपाही मौजूद नहीं मिला। इससे स्थिति और भी खराब हुई। लोग घंटों जाम में फंसकर पसीना बहाते दिखाई दिए।